Komission asetus (EY) N:o 672/2001,
annettu 2 päivänä huhtikuuta 2001,
Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä annetun asetuksen (EY) N:o 1750/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) ja erityisesti sen 50 artiklan,
sekä katsoo seuraavaa:
(1) Komission asetuksessa (EY) N:o 1750/1999(2), sellaisena kuin se on muutettuna asetuksella (EY) N:o 2075/2000(3), edellytetään alan asiantuntijoina pidettävien kansainvälisten järjestöjen hyväksymiä tieteellisiä tietoja todisteeksi kotieläinrotujen uhanalaisuudesta. Näitä tieteellisiä tietoja ei ole vielä täysin määritelty.
(2) Siirtymistä aiemmista tukijärjestelmistä nykyiseen maatalouden kehittämisen tukijärjestelmään olisi sen vuoksi helpotettava siirtymäsäännöillä, kunnes kyseiset tieteelliset perusteet määritellään lopullisesti.
(3) Uhanalaisten kotieläinrotujen tuen jatkumisen varmistamiseksi jäsenvaltioiden olisi sallittava tehdä sitoumuksia nykyisessä maaseudun kehittämisen tukijärjestelmässä tuettuja eläinrotuja koskevien aiempien järjestelmien mukaisesti 31 päivään joulukuuta 2001 asti.
(4) Tuen jatkuvuuden varmistamiseksi tätä asetusta on tarpeen soveltaa 1 päivästä tammikuuta 2000.
(5) Tässä asetuksessa säädetyt toimenpiteet ovat maatalouden rakenteiden ja maaseudun kehittämisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1750/1999 liitteessä olevan 9.3 kohdan VI.A kohdan toisen luetelmakohdan loppuun virke seuraavasti: "Jäsenvaltiot voivat tehdä uusia sitoumuksia nykyisessä maaseudun kehittämisen tukijärjestelmässä tuettuja eläinrotuja koskevien aiempien järjestelmien mukaisesti 31 päivään joulukuuta 2001 asti."
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä huhtikuuta 2001.